**ΠΕΡΙΦΕΡΕΙΑ ΚΡΗΤΗΣ**

**ΓΡΑΦΕΙΟ ΤΥΠΟΥ**

**ΔΕΛΤΙΟ ΤΥΠΟΥ**

**31.10.24**

**Το Σάββατο η συναυλία του «ΚΡΗΤΗ Pass» στα Χανιά**

**για την υποδοχή των φοιτητών**

Με μία βραδιά γεμάτη μουσική, στο κέντρο των Χανίων, ολοκληρώνονται οι εκδηλώσεις της Εβδομάδας υποδοχής φοιτητών «ΚΡΗΤΗ Pass».

Η εκδήλωση θα γίνει το Σάββατο 2 Νοεμβρίου στην πλατεία Γιαλί Τζαμί, στο Ενετικό Λιμάνι και την διοργανώνει η Περιφέρεια Κρήτης, σε συνεργασία με τα τρία πανεπιστημιακά ιδρύματα του νησιού, Πολυτεχνείο Κρήτης, το Ελληνικό Μεσογειακό Πανεπιστήμιο και το Πανεπιστήμιο Κρήτης.

Στις 21:30 την συναυλία θα ανοίξουν οι μουσικοί της Χορωδίας και Ορχήστρας του Πολυτεχνείου Κρήτης, με παλιότερες και νεότερες αγαπημένες μελωδίες.

Τη συνέχεια θα δώσουν οι δυναμικοί Freaktones, το χανιώτικο συγκρότημα που ξεσήκωσε το κοινό στη αντίστοιχη συναυλία στο Ηράκλειο (19/10), με την μοναδική ικανότητα να συνδυάζει επί σκηνής διαφορετικά μουσικά ρεύματα.

Υπενθυμίζεται ότι πρόκειται για εξ αναβολής συναυλία που είχε αρχικά προγραμματιστεί για τις 17 Οκτωβρίου, ολοκληρώνοντας έτσι τον κύκλο των δράσεων της Εβδομάδας υποδοχής φοιτητών «ΚΡΗΤΗ pass» στα Χανιά και στην Κρήτη.

Περισσότερες πληροφορίες για τη διοργάνωση:

<https://www.facebook.com/krhthpass/>